**Regulament intern**

**I. DISPOZIŢII GENERALE**

Art. 1 Respectarea regulamentului este obligatorie pentru personalul de conducere, antrenori, sportivi, părinţi/reprezentanți legali și persoanelor care își desfășoară activitatea în cadrul clubului sau vin în contact acesta.

Art. 2 Regulamentul clubului se aplică in toate activitățile desfășurate de acesta, antrenamente, meciuri, excursii, deplasari, cantonamente, etc

Art. 3 Principii care guvernează clubul Champions:

* Principiul echității, în baza căruia toți sportivii au acces la activități fără nici un fel de discriminare
* Principiul calității, în baza căruia toate activitățile se realizează conform standardelor de calitate
* Principiul relevanței, în baza căruia răspundem nevoilor de dezvoltare personală ale sportivilor
* Principiul eficienței, în baza căruia se urmărește obținerea de rezultate sportive maxime
* Principiul garantării identității culturale ale sportivilor
* Principiul asumării, dezvoltării, promovării și păstrării identității naționale și a valorilor culturale ale poporului român
* Principiul transparenței, prin asigurarea vizibilității deciziilor și rezultatelor sportive și comunicarea periodică a acestora
* Principiul incluziunii sociale
* Principiul centrării educației pe beneficiarii acesteia
* Principiul muncii în echipă
* Principiul participării și responsabilității părinților
* Principiul fundamentării deciziilor pe dialog și consultare
* Principiul respectării dreptului la opinie a sportivului

Art. 4 Conducerea clubului va ţine legătura cu organele de poliţie, jandarmerie, pază şi protecţie, iar în situaţii speciale va solicita sprijinul acestora.

Art. 5 Accesul persoanelor străine la activitățile clubului este permis numai cu aprobarea clubului, exceptand meciurile oficiale unde accesul e liber. Este strict interzis accesul la activitățile clubului a persoanelor în stare de ebrietate sau în orice situație care pune în pericol sportivii și personalul clubului.

Art. 6 Persoanele cu cerințe educaționale speciale vor fi sprijinite în vederea accesului la activitățile clubului.

**II. REGULI PRIVIND RESPECTAREA PRINCIPIULUI NEDISCRIMINĂRII ŞI AL ÎNLĂTURĂRII ORICĂREI FORME DE ÎNCĂLCARE A DEMNITĂŢII**

Art. 7. În cadrul clubului, relaţiile interpersonale se stabilesc pe principiul egalităţii de tratament faţă de toţ personalul, sportivi și părinţii orice discriminare directă sau indirectă bazată pe criterii de sex, vârstă, apartenenţă naţională, rasă, culoare, etnie, religie, opinie politică, origine socială, handicap, situaţie sau responsabilitate familială, apartenenţă ori activitate sindicală este interzisă şi se sancţionează conform legislaţiei în vigoare;

* realizarea unui echilibru etnic al efectivelor de sportivi, la un nivel comparabil cu caracteristicile demografice;
* realizarea de activităţi anti-discriminare şi mediere;
* implicarea personalului de sprijin;
* sprijin pentru elevii/părinţii aflaţi în dificultate;
* campanii de sensibilizare a comunităţii;
* eliminarea impactului negativ al neajunsurilor sociale asupra participării şi rezultatelor sportive prin sprijin social;
* mărirea atractivităţii clubului prin diversificarea activităţilor extracurriculare, educaţie interculturală, activităţi de cooperare europeană;
* acţiuni comunitare de mărire a coeziunii sociale în comunitate, informarea comunităţii despre calitatea educaţiei în club şi implicarea părinţilor în deciziile clubului;
* conducerea clubului realizează evaluarea facilităţilor oferite de clubului privind resursele educaţionale, va realiza strategii de utilizare cu maximum de efecte asupra calităţii educaţiei;
* promovarea identităţii etnice din comunitate;

***Prevederi privind prevenirea bullying-ului și cyber-bullying-ului în cadrul clubului***

Art. 8 La începutul fiecărui an competițional, antrenorii, cu participarea sportivilor şi a părinţilor/reprezentanților legali, dezbateri pe tema violenţei psihologice – bullying şi informează cu privire la iniţierea unui grup de acţiune antibullying ori la modificarea sau confirmarea componenţei grupului creat în anii anteriori.

Art. 9 Personalul didactic care interacţionează cu sportivii participă la cursuri, seminare, programe de dezvoltare personală privind gestionarea emoţiilor/deprinderea abilităţilor de comunicare nonviolentă/cunoaşterea tipurilor comportamentale ale copilului în diferitele sale etape de dezvoltare/identificarea şi aplicarea de practici şi modalităţi sigure şi utile de prevenire şi răspuns la bullying

Art. 10 Formarea personalului specializat se va face prin programele de formare continuă organizate de universităţi, casele corpurilor didactice, ONG-uri şi alte instituţii specializate.

Art. 11 Orice situaţie de violenţă psihologică – bullying sau suspiciune de violenţă psihologică – bullying face obiectul unei sesizări din partea oricărei persoane care se află în anturajul sportivului, respectiv părintele, un membru al familiei, un alt copil sau un adult sau de către victima însăşi, către un antrenor de referinţă din club.

Art. 12 Orice sportiv care are suspiciuni privind o situaţie de violenţă psihologică – bullying asupra unui coleg are obligaţia de a sesiza un antrenor de referinţă din club.

Art. 13 Antrenorul din club sesizat cu situaţia de bullying este obligat să informeze de îndată presedintele clubului, care are obligaţia de a convoca, pentru analiza situaţiei, persoanele cu competenţe în problematica violenţei, inclusiv a bullyingului.

Art. 14 În situaţia în care, în cadrul clubului, nu este disponibilă sau nu există o persoană cu competenţe în problematica violenţei, inclusiv a bullyingului, responsabilitatea îi revine antrenorului care a fost sesizat sau a președintelui clubului.

Art. 15 Combaterea violenţei psihologice – bullying, ca oricare altă formă de violenţă asupra copilului în club, se realizează în parteneriat cu alte autorităţi şi instituţii publice şi/sau organizaţii neguvernamentale cu activităţi în domeniu, conform reglementărilor în vigoare, prin:

* identificarea situaţiilor de bullying;
* semnalarea suspiciunilor sau a situaţiilor identificate de bullying;
* colaborarea proactivă a persoanelor responsabile club în echipa multidisciplinară constituită pe caz pentru soluţionarea acestuia;
* analiza şi soluţionarea cazului;
* luarea măsurilor de prevenire a reiterării cazurilor de violenţă psihologică – bullying împotriva aceleiaşi victime/asupra altor victime

Art. 16 Identificarea situaţiilor de bullying sau cyberbullying asupra sportivului se realizează de către antrenorii care interacţionează direct cu sportivul, pe baza propriilor evaluări şi a completării unui formular de risc, prevăzut în anexa nr. 1 la OMEC nr. 4343 din 2020 privind normele antibullying.

Art 17. În situaţia confirmării situaţiei de bullying, rezultatul este comunicat conducerii clubului, comisiei şi părinţilor/reprezentantului legal al sportivului-victimă şi al sportivului ce manifestă un comportament agresiv.

Art. 18 Dacă situaţia sesizată nu a fost identificată ca bullying, dar se constată urmări fizice/emoţionale asupra sportivului, se anunţă imediat atât părintele/reprezentantul legal al sportivului-victimă, cât şi Direcția Generală de Asistenţă Socială şi Protecţia Copilului (DGASPC), poliţia, Serviciul Mobil de Urgenţă, Reanimare şi Descarcerare, după caz.

Art. 19 După semnalarea situaţiei de violenţă psihologică – bullying, antrenorii sunt integrate în echipa multidisciplinară în procesul de management al cazului, de readaptare fizică, psihologică şi de reintegrare socială a elevului-victimă, a elevului martor, precum şi a elevului cu comportament agresiv.

Art. 20 Grupul de acţiune antibullying are următoarele atribuţii:

* aplică legislaţia în vigoare cu privire la prevenirea, identificarea şi raportarea situaţiilor de violenţă asupra copilului şi de violenţă în familie şi propune conducerii unităţii de învăţământ sesizarea autorităţilor competente în cazul comiterii unor acte de violenţă psihologică – bullying sau a altor acte de violenţă gravă comise în unitatea de învăţământ;
* întocmeşte şi implementează planul antibullying al clubului sportiv;
* întocmeşte codul antibullying al clubului, care, pe lângă aspectele normative şi descrierea valorilor de respect, toleranţă, curaj şi grijă, asumate şi revendicate de sport, va include şi măsurile educative ori disciplinare ce pot fi aplicate în situaţiile de bullying şi responsabilităţile sportivilor, ale antrenorilor şi ale părinţilor;
* primeşte sesizări, în scris ori verbale, din partea antrenorilor sau a conducerii clubului cu privire la situaţiile de bullying identificate şi procedează imediat la investigarea lor, astfel încât procesul de evaluare şi stabilire a gravităţii faptelor să nu dureze mai mult de 48 de ore;
* colaborează cu antrenorii pentru soluţionarea problemelor raportate şi adoptarea măsurilor adecvate protecţiei victimei şi corectării comportamentelor de bullying ale autorului;
* asigură protecţia sportivilor care au raportat situaţiile de bullying împotriva oricărei forme de discriminare ori răzbunare din partea sportivilor ori a antrenorilor;
* aplică în activitatea sa formularele, chestionarele, recomandările, regulile de investigaţie, intervenţie şi monitorizare a cazurilor de bullying/cyberbullying din ghidurile specifice întocmite de Ministerul Educaţiei;
* realizează materiale de informare şi le distribuie, direct ori online, atât sportivilor şi antrenorilor, cât şi părinţilor.
* ia legătura cu familiile victimelor şi ale autorilor, în vederea gestionării situaţiilor de bullying, actelor de bullying/cyberbullying;
* derulează programe de informare cu sportivii, părinţii şi antrenorii, prin colaborare cu comisiile pentru prevenirea şi eliminarea violenţei, cu alte structuri interne ale clubului sportiv ori cu specialişti ai organizaţiilor neguvernamentale, pentru cunoaşterea caracteristicilor fenomenului de bullying şi a riscurilor la care sunt supuşi elevii, pentru încurajarea implicării lor în promovarea şi respectarea codului antibullying al clubului sportiv, precum şi pentru prezentarea rolului grupului de acţiune antibullying;
* organizează şi coordonează, cu sprijinul antrenorilor şi al reprezentanţilor părinţilor, sistemul de raportare al clubului sportiv cu privire la actele de bullying între sportivi, cu respectarea principiilor anonimităţii şi al confidenţialităţii;
* anual, evaluează, cu participarea sportivilor, dimensiunea fenomenului de bullying în club şi eficienţa intervenţiilor grupului de acţiune antibullying;
* participă la evaluarea şi îmbunătăţirea climatului sportiv, la promovarea valorilor clubului şi la organizarea de acţiuni în vederea creşterii gradului de coeziune între sportivi şi a comunicării pozitive între aceştia şi antrenori;
* organizează în club sesiuni de informare/dezbatere cu privire la responsabilităţile parentale în reducerea situaţiilor de bullying;
* pregăteşte şi coordonează sportivii numiţi de către conducerea clubului ca “ambasadori antibullying”;
* participă la întâlniri cu alte grupuri de acţiune antibullying, la evenimente şi campanii organizate în acest domeniu şi utilizează resursele online avizate de Ministerul Educaţiei (cum ar fi portalul www.scolifarabullying.ro şi [www.oradenet.ro](http://www.oradenet.ro));
* îndeplineşte orice altă activitate antibullying cerută de conducere ori de consiliul de administraţie al clubului.

Art. 21 În cazul confirmării actelor de bullying şi în funcţie de severitatea lor, măsurile pe care grupul de acţiune antibullying le poate propune conducerii clubului, sunt:

* conştientizarea aspectelor negative ale comportamentului raportat şi adoptarea unei atitudini corecte faţă de victimă;
* medierea conflictului şi împăcarea;
* evaluarea psihologică pentru sportivii implicaţi în actele de bullying/cyberbullying;
* consilierea psihologică de specialitate, dacă este cazul;
* implicarea victimelor, agresorilor şi martorilor în activităţi educative specifice, cu participarea acestora în roluri menite să stimuleze comunicarea pozitivă, atitudinile şi comportamentele prosociale şi empatice între aceştia şi în relaţia lor cu ceilalţi colegi;
* aplicarea unor practici restaurative şi soluţii de remediere în cazul pierderii ori distrugerii de obiecte sau de împăcare;
* implicarea necondiţionată a părinţilor/reprezentanților legali în soluţionarea situaţiei de bullying şi prevenirea repetării comportamentelor agresive (întâlniri între părinţi moderate de conducerea clubului sportiv, unul dintre membrii grupului de acţiune antibullying, monitorizarea comportamentelor copiilor lor, transmiterea de feedback.
* aplicarea măsurilor prevăzute de statutul sportivilor şi de regulamentul de ordine interioară;
* sesizarea organelor de poliţie, a serviciilor de asistenţă socială ori SMURD.